# Euroopa Liidu C 254A/19.

| | ISSN 1977-0898 |
| --- | --- |
| Euroopa Liidu
  Teataja | C 254A |
| | |
| Eestikeelne väljaanne | Teave ja teatised | 66. aastakäik19. juuli 2023 |

ISSN 1977-0898

Euroopa Liidu

Teataja

C 254A

Eestikeelne väljaanne

Teave ja teatised

66. aastakäik19. juuli 2023

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Kohus |
| 2023/C 254 A/01 | Teade kvalifikatsioonil ja katsetel põhineva avaliku konkursi korraldamise kohta nr CJ 238/21 — Iiri keele osakonna juhataja (AD 12) õigustõlke valdkonnas | 1 |

Sisukord

Lehekülg

V   Teated

HALDUSMENETLUSED

Euroopa Kohus

2023/C 254 A/01

Teade kvalifikatsioonil ja katsetel põhineva avaliku konkursi korraldamise kohta nr CJ 238/21 — Iiri keele osakonna juhataja (AD 12) õigustõlke valdkonnas

1

---

| ET | |
| --- | --- |

ET

---

V Teated

HALDUSMENETLUSED

Euroopa Kohus

| 19.7.2023 | ET | Euroopa Liidu Teataja | CA 254/1 |
| --- | --- | --- | --- |

19.7.2023

ET

Euroopa Liidu Teataja

CA 254/1

---

TEADE KVALIFIKATSIOONIL JA KATSETEL PÕHINEVA AVALIKU KONKURSI KORRALDAMISE KOHTA NR CJ 238/21

Iiri keele osakonna juhataja (AD 12) õigustõlke valdkonnas

(2023/C 254 A/01)

Euroopa Liidu Kohus korraldab kvalifikatsioonil ja katsetel põhineva avaliku konkursi eesmärgiga koostada reservnimekiri, mille alusel Euroopa Liidu Kohus Luxembourgis saab võtta tööle iiri keele õigustõlke osakonna juhataja mitmekeelsuse peadirektoraati. Konkurss korraldatakse vastavalt Euroopa Liidu ametnike personalieeskirjade artikli 29 lõikele 1.

Käesolev konkursiteade moodustab käesoleva valikumenetluse siduva raamistiku.

Euroopa Liidu Kohtu mitmekeelsuse peadirektoraat tagab liidu kohtute keeltekasutuse korra järgimise nii menetluste läbiviimisel (kirjalik ja suuline osa) kui ka kohtupraktika väljakuulutamisel ja avaldamisel. Mitmekeelsuse peadirektoraat koosneb kahest keeleteenistusest: esiteks õigustõlke teenistus, mis koosneb kahest direktoraadist, mis omakorda jagunevad 24 keeleosakonnaks, üks iga ametliku keele kohta; teiseks suulise tõlke teenistus, mis kujutab endast direktoraati, mis koosneb kolme osakonda koondatud 22 keeleüksusest. Lisaks on mitmekeelsuse peadirektoraadis kolm talitust, kes abistavad keeleosakondi või -üksusi sellistes valdkondades nagu välistõlke haldamine, mitmekeelsuse abivahendid, tõlgete või kohtuistungite plaanimine ning kohtupraktika levitamine või avaldamine. Samuti kasutab peadirektoraat suure hulga vabakutseliste kaastöötajate teenuseid.

Kirjaliku õigustõlke direktoraadid tagavad Euroopa Kohtu ja Üldkohtu töödeldud ja koostatud õigusdokumentide tõlkimise. Nad tagavad menetluste korrakohase läbiviimise ja kohtupraktika mitmekeelse leviku, tehes õiguskaitse kättesaadavaks kõigile liidu kodanikele ja võimaldades neil tutvuda Euroopa kohtupraktikaga oma emakeeles. Tõlgitavad tekstid on väga mitmekesised ja erinevad muu hulgas kohtuasja olemuse, valdkonna, dokumenditüübi, keele, stiili ja pikkuse poolest. Iiri keele õigustõlke osakonna ülesandeks on tõlkida iiri keelde eelkõige Euroopa Kohtu ja Üldkohtu otsuseid ja määrusi ning kohtujuristide ettepanekuid. Samuti vastutab osakond nende menetlusdokumentide tõlkimise eest, mida on vaja menetluste jaoks.

Osakond koosneb ligikaudu kolmekümnest töötajast: osakonnajuhataja, õiguskeeleeksperdid, keelekorrektorid ja assistendid.

Reservnimekiri kaotab kehtivuse selle koostamise aastale järgneva aasta 31. detsembril. Reservnimekirja kehtivust võib pikendada; kui seda tehakse, siis teavitatakse sellest nimekirja kantud kandidaate.

I.   AMETIÜLESANDED

Iiri keele õigustõlke osakonna töö korraldamine, koordineerimine ja juhtimine. Need ülesanded koosnevad muu hulgas järgmistest kohustustest:

| — | osakonna eesmärkide seadmine ja järelevalve nende saavutamise üle: vastutus kvaliteedi eest töö igas etapis, tähtaegade järgimine, töökoormuse haldamine, keeltega hõlmatuse korraldamine, terminoloogiatöö suunamine; |
| --- | --- |

—

osakonna eesmärkide seadmine ja järelevalve nende saavutamise üle: vastutus kvaliteedi eest töö igas etapis, tähtaegade järgimine, töökoormuse haldamine, keeltega hõlmatuse korraldamine, terminoloogiatöö suunamine;

| — | osakonna personalihaldus: osalemine uute töötajate töölevõtmisel, vastuvõtmisel ja koolitamisel, kaastöötajate motiveerimine, osakonna töötajate teenistuskäigu jälgimine (hindamine), koolitamine, koostöö osakonna sees (meeskonnavaim); |
| --- | --- |

—

osakonna personalihaldus: osalemine uute töötajate töölevõtmisel, vastuvõtmisel ja koolitamisel, kaastöötajate motiveerimine, osakonna töötajate teenistuskäigu jälgimine (hindamine), koolitamine, koostöö osakonna sees (meeskonnavaim);

| — | töö korraldamine: ressursside sobivaim kasutus, töömeetodite valik, nende järelevalve ja parandamine, tõlkeabivahendite parim kasutamine, tööde jaotamine, töönormidest kinnipidamine; |
| --- | --- |

—

töö korraldamine: ressursside sobivaim kasutus, töömeetodite valik, nende järelevalve ja parandamine, tõlkeabivahendite parim kasutamine, tööde jaotamine, töönormidest kinnipidamine;

| — | vastutus osakonnaväliseid töötajaid puudutava strateegia eest, vastutus edasivolitatud eelarvevahendite käsutajana hangete üle; |
| --- | --- |

—

vastutus osakonnaväliseid töötajaid puudutava strateegia eest, vastutus edasivolitatud eelarvevahendite käsutajana hangete üle;

| — | osakonna esindamine: ettekanded külastajatele, osalemine konverentsidel; |
| --- | --- |

—

osakonna esindamine: ettekanded külastajatele, osalemine konverentsidel;

| — | koostöö iirikeelsete Euroopa Kohtu liikmetega; |
| --- | --- |

—

koostöö iirikeelsete Euroopa Kohtu liikmetega;

| — | koostöö juhtkonnaga ja mitmekeelsuse peadirektoraadi osakondade juhatajatega ning institutsiooni keskastme ja tippjuhtidega valdkonnaüleste või institutsionaalsete projektide raames kokkuleppel hierarhiliste asutustega; |
| --- | --- |

—

koostöö juhtkonnaga ja mitmekeelsuse peadirektoraadi osakondade juhatajatega ning institutsiooni keskastme ja tippjuhtidega valdkonnaüleste või institutsionaalsete projektide raames kokkuleppel hierarhiliste asutustega;

| — | osalemine institutsioonidevahelises koostöös; |
| --- | --- |

—

osalemine institutsioonidevahelises koostöös;

| — | lisaks tõlgete toimetamine ja vajaduse korral eri liiki õigustekstide tõlkimine iiri keelde. |
| --- | --- |

—

lisaks tõlgete toimetamine ja vajaduse korral eri liiki õigustekstide tõlkimine iiri keelde.

Nende kohustuste täitmiseks on oluline, et kandidaadil oleks kohanemis-, läbirääkimis- ja kuulamisvõime, et edendada meeskonnatööd ja tagada sidusus juhtkonna strateegiaga, ning lisaks korraldusvõime ja suur paindlikkus.

II.   KONKURSILE LUBAMISE TINGIMUSED

Kandidaat peab kandideerimisavalduse esitamise lõppkuupäeval täitma kõik järgmised tingimused.

1.   Üldtingimused

| — | Tal peavad olema ühe ELi liikmesriigi kõik kodanikuõigused. |
| --- | --- |

—

Tal peavad olema ühe ELi liikmesriigi kõik kodanikuõigused.

| — | Ta peab olema täitnud kõik oma riigi sõjaväeteenistust reguleerivate seadustega ettenähtud kohustused. |
| --- | --- |

—

Ta peab olema täitnud kõik oma riigi sõjaväeteenistust reguleerivate seadustega ettenähtud kohustused.

| — | Tal peavad olema töökohustuste täitmiseks vajalikud isikuomadused. |
| --- | --- |

—

Tal peavad olema töökohustuste täitmiseks vajalikud isikuomadused.

2.   Eritingimused – kvalifikatsioon või diplomid ja töökogemus

| — | Lõpetatud ülikooliõpingutele vastav haridustase, mida tõendab diplom õiguse erialal või sellega võrdväärne diplom, mis on välja antud Iirimaal, või barrister’i või solicitor’i tiitel, mis on antud Iirimaal; samuti võib arvesse võtta võrdväärseid diplomeid ja kvalifikatsiooni. |
| --- | --- |

—

Lõpetatud ülikooliõpingutele vastav haridustase, mida tõendab diplom õiguse erialal või sellega võrdväärne diplom, mis on välja antud Iirimaal, või barrister’i või solicitor’i tiitel, mis on antud Iirimaal; samuti võib arvesse võtta võrdväärseid diplomeid ja kvalifikatsiooni.

| — | Ülikooliõpingutele järgnev töökogemus vähemalt kuus aastat, mis on omandatud ametikoha töökohustustega seotud valdkonnas. |
| --- | --- |

—

Ülikooliõpingutele järgnev töökogemus vähemalt kuus aastat, mis on omandatud ametikoha töökohustustega seotud valdkonnas.

Selleks et selgitada välja, kas kandidaadil on nõutav lõpetatud ülikooliõpingutele vastav haridustase, arvestab konkursikomisjon diplomi saamise ajal kehtinud eeskirju.

Töökogemuse hindamisel võtab konkursikomisjon arvesse kandidaadi esitatud asjakohaseid andmeid, nagu:

| 1) | ametikoht ja -ülesannete täpne kirjeldus ning ametikohal töötamise kestus, |
| --- | --- |

1)

ametikoht ja -ülesannete täpne kirjeldus ning ametikohal töötamise kestus,

| 2) | alluvate arv märgitud ametikohtadel, |
| --- | --- |

2)

alluvate arv märgitud ametikohtadel,

| 3) | kõrgemate ja madalamate hierarhiatasemete arv ning sama tasandi kolleegide arv. |
| --- | --- |

3)

kõrgemate ja madalamate hierarhiatasemete arv ning sama tasandi kolleegide arv.

3.   Eritingimused – keeled

Kandidaadilt nõutakse
  vähemalt kolme ELi ametliku keele oskust
  :

| — | 1. keel (põhikeel): iiri keele oskus suurepärasel tasemel; |
| --- | --- |

—

1. keel (põhikeel): iiri keele oskus suurepärasel tasemel;

| — | 2. keel: ELi 24 ametlikust keelest ühe keele (v.a iiri keel) oskus heal tasemel; |
| --- | --- |

—

2. keel: ELi 24 ametlikust keelest ühe keele (v.a iiri keel) oskus heal tasemel;

| — | 3. keel: ELi 24 ametlikust keelest ühe keele oskus heal tasemel; see keel peab olema muu kui 1. ja 2. keel. |
| --- | --- |

—

3. keel: ELi 24 ametlikust keelest ühe keele oskus heal tasemel; see keel peab olema muu kui 1. ja 2. keel.

Teenistuslikel põhjustel peab 2. või 3. keel olema tingimata prantsuse keel.

Konkursi 1. keel vastab töökeelele, mida kasutatakse selles osakonnas, mille jaoks reservnimekiri koostatakse, ja millesse osakonna õiguskeeleeksperdid õigustekste tõlgivad. Kuna osakonnajuhataja vastutab eri liiki õigustekstide iiri keelde tõlkimise kvaliteedi eest ja peab lisaks tagama iiri keeles tõlgete toimetamise ja vajaduse korral eri liiki õigustekstide tõlkimise iiri keelde, peab ta oskama iiri keelt suurepärasel tasemel.

Prantsuse keele nõue 2. või 3. keelena on põhjendatud suure hulga sellest keelest tõlgitavate tekstidega. Kuna osakonnajuhataja vastutab nende tõlgete kvaliteedi eest, on oluline, et ta on võimeline neid tekste mõistma algkeeles. Selleks et teha kindlaks, kas kandidaadid on kohe töövalmis, on mõistlik näha ette, et üks kirjaliku katse ülesannetest täidetakse prantsuse keeles ja suuline katse tehakse prantsuse keeles.

III.   KANDIDAATIDE NIMEKIRJA KOOSTAMINE

Nende kandidaatide nimekiri, kes on esitanud oma kandideerimisavalduse nõutud vormis ja tähtajal, edastatakse konkursikomisjonile koos kandideerimistoimikuga.

Seetõttu kõrvaldatakse selles etapis kandidaadid, kes on saatnud oma kandideerimistoimiku (vorm ja tõendavad dokumendid) pärast tähtaja möödumist ja/või kes ei ole kasutanud kohustuslikku vormi.

IV.   TÖÖLEVÕTMISPÕHIMÕTTED

Euroopa Liidu Kohus tagab – võttes arvesse kandidaatide kvalifikatsiooni võrdlevat hindamist – võrdse kohtlemise kõikidele isikutele, kes avaldavad huvi vaba ametikoha vastu. Ta julgustab aktiivselt kandideerima Euroopa Liidu liikmesriikide kodanikke, kellel on erinevad erialased kogemused, oskused ja teadmised ning kes on pärit võimalikult laialt geograafiliselt alalt.

Kui kandidaadil on puue või terviseprobleem, mis võib katsete sooritamist takistada, palutakse tal kandideerimisavalduse esitamisel võtta ühendust töölevõtmise ja teenistuskäigu osakonnaga (candidatures.concours@curia.europa.eu), et viimane saaks vastavalt ametnike personalieeskirjade artiklile 1d võtta abinõud, et kandidaat saaks täies ulatuses osaleda valikukatsetel. Selleks võib kandidaadilt paluda, et ta saadaks Euroopa Kohtu meditsiinitalitusele liikmesriigi asutuse tõendi või arstitõendi, mille alusel analüüsitakse vajalike abinõude võtmist.

Andmekaitseteabe kohta palun lugege privaatsusteadet: https://curia.europa.eu/jcms/jcms/P_95573/.

V.   KONKURSILE LUBAMINE

Konkursikomisjon vaatab läbi nende kandidaatide toimiku, kes on kantud III punktis viidatud nimekirja, võttes aluseks nende kandideerimisvormi ja tõendavad dokumendid, mis on esitatud kandideerimisavalduse esitamise lõppkuupäeval, ning koostab nimekirja kandidaatidest, kes vastavad konkursiteate II punktis nimetatud tingimustele ja kes on katsetele lubatud.

Selles etapis kõrvaldatakse kandidaadid, kes ei vasta konkursiteate II punktis nõutud tingimustele või kes ei ole oma esitatud andmeid tähtaegselt tõendanud asjakohaste PDF-vormingus dokumentidega.

Iga kandidaati teavitatakse tema kandideerimistoimiku läbivaatamise tulemusel tehtud konkursikomisjoni otsusest kirjalikult.

Konkursile lubatud kandidaadid kutsutakse kirjaliku katse ja vajaduse korral suulise katse läbimiseks üldjuhul Luxembourgi.

VI.   KANDIDEERIMISAVALDUSE UUESTI LÄBIVAATAMINE

Iga kandidaat võib kümne kalendripäeva jooksul alates teate saamisest selle kohta, et tema kandideerimisavaldus on tagasi lükatud, taotleda oma kandideerimisavalduse uuesti läbivaatamist, kui ta leiab, et on tehtud viga.

Uuesti läbivaatamise taotlus tuleb esitada aadressil candidatures.concours@curia.europa.eu, märkides ära konkursi numbri.

VII.   KIRJALIK KATSE

Kirjalik katse koosneb ühest kirjalikust ülesandest iiri keeles ja teisest prantsuse keeles ning sellega hinnatakse kandidaadi võimet juhtida suurt haldusosakonda ja tema võimet hinnata väljakutseid, mida pakub õigustekstide tõlge rahvusvahelises organisatsioonis.

Katse eeldatav kestus: 3 tundi 30 minutit.

Katse hindamine: 0–40 punkti. Hinne alla 20 punkti on elimineeriv.

Kõikide kandidaatide kirjalikud katsed toimuvad kutses märgitud kuupäeval ja kellaajal ühel ja samal ajal (1).

Kandidaadid kasutavad katsete tegemiseks arvutit (2).

Konkursikomisjon hindab kirjalikke katseid anonüümselt.

VIII.   SUULINE KATSE

Suulisele katsele lubatakse kandidaadid, kes on saanud kirjaliku katse eest vähemalt 50 % punktidest.

Konkursikomisjon teavitab iga kandidaati kirjalikult tema tulemusest.

Katse koosneb vestlusest konkursikomisjoniga ja selle abil hinnatakse kandidaatide võimeid, nende motivatsiooni ja võimet kohaneda täidetavate tööülesannetega ning nende üldteadmisi ja keeleoskust.

Katse toimub prantsuse keeles.

Katse eeldatav kestus: 1 tund.

Katse hindamine: 0–60 punkti. Hinne alla 30 punkti on elimineeriv.

IX.   KATSETE UUESTI LÄBIVAATAMINE

Kümne kalendripäeva jooksul alates teate saamisest selle kohta, et kandidaat ei saanud ühes katses nõutud miinimumpunktide summat, võib iga kandidaat taotleda oma katse uuesti läbivaatamist, kui ta leiab, et on tehtud viga.

Uuesti läbivaatamise taotlus tuleb esitada e-posti teel aadressil candidatures.concours@curia.europa.eu, märkides ära konkursi numbri.

X.   RESERVNIMEKIRJA KANDMINE

Reservnimekirja kantakse tähestikulises järjestuses kolm parimat kandidaati, kes on iga katse eest saanud vähemalt 50 % kõrgeimast võimalikust punktisummast.

Kandidaatide tähelepanu juhitakse sellele, et reservnimekirja kandmine ei taga osakonnajuhatajaks nimetamist.

XI.   KANDIDEERIMISAVALDUSTE JA TÕENDAVATE DOKUMENTIDE ESITAMINE

| 1. | Konkursil osaleda soovivad isikud peavad esitama oma taotluse, täites kandideerimisavalduse vormi, mis avaldatakse Euroopa Kohtu sisevõrgus, Curia veebisaidil ja institutsioonidevahelises portaalis konkursiteatega samal ajal. |
| --- | --- |

1.

Konkursil osaleda soovivad isikud peavad esitama oma taotluse, täites kandideerimisavalduse vormi, mis avaldatakse Euroopa Kohtu sisevõrgus, Curia veebisaidil ja institutsioonidevahelises portaalis konkursiteatega samal ajal.

| 2. | Nimetatud vorm ja tõendavad dokumendid eelkõige diplomite ja töökogemuse kohta ning koopia isikutunnistusest või passist, mis peab olema kehtiv kandideerimisavalduse esitamise lõppkuupäeval, tuleb esitada üksnes PDF-vormingus (muus vormingus neid vastu ei võeta) hiljemalt 29. septembril 2023 kell 17.00 Luxembourgi aja järgi järgmisel e-posti aadressil: candidatures.concours@curia.europa.eu. |
| --- | --- |

2.

Nimetatud vorm ja tõendavad dokumendid eelkõige diplomite ja töökogemuse kohta ning koopia isikutunnistusest või passist, mis peab olema kehtiv kandideerimisavalduse esitamise lõppkuupäeval, tuleb esitada üksnes PDF-vormingus (muus vormingus neid vastu ei võeta) hiljemalt 29. septembril 2023 kell 17.00 Luxembourgi aja järgi järgmisel e-posti aadressil: candidatures.concours@curia.europa.eu.

| 3. | Kandidaatide tähelepanu juhitakse sellele, et nad peavad samaks kuupäevaks esitama kõik tõendavad dokumendid diplomite ja töökogemuse kohta nii institutsioonide sees kui ka väljaspool institutsioone. Nimetatud tõendavad dokumendid on ainsad dokumendid, mida konkursikomisjon saab katsetele lubatud kandidaatide nimekirja koostamiseks arvesse võtta. |
| --- | --- |

3.

Kandidaatide tähelepanu juhitakse sellele, et nad peavad samaks kuupäevaks esitama kõik tõendavad dokumendid diplomite ja töökogemuse kohta nii institutsioonide sees kui ka väljaspool institutsioone. Nimetatud tõendavad dokumendid on ainsad dokumendid, mida konkursikomisjon saab katsetele lubatud kandidaatide nimekirja koostamiseks arvesse võtta.

| 4. | Elulookirjeldust ei saa mingil juhul lugeda tõendavaks dokumendiks. |
| --- | --- |

4.

Elulookirjeldust ei saa mingil juhul lugeda tõendavaks dokumendiks.

| 5. | Kandidaadid ei saa mingil juhul viidata dokumentidele, kandideerimisavaldustele, teabedokumentidele jne, mis on esitatud varasemate kandideerimiste käigus ja/või mida sisaldab nende isikutoimik Euroopa Kohtus. |
| --- | --- |

5.

Kandidaadid ei saa mingil juhul viidata dokumentidele, kandideerimisavaldustele, teabedokumentidele jne, mis on esitatud varasemate kandideerimiste käigus ja/või mida sisaldab nende isikutoimik Euroopa Kohtus.

XII.   TEAVE TEENISTUSKOHTA TÖÖLEVÕTMISE JA ÜLEVIIMISE KOHTA

Reservnimekirja kantud edukad kandidaadid saab katseajal ametnikena tööle võtta ainult Euroopa Liidu Kohus. Kaks aastat pärast reservnimekirja koostamist võib reservnimekirja kantud konkursi edukalt läbinud kandidaate Euroopa Kohtu nõusolekul võtta tööle Luxembourgis asuvatesse liidu institutsioonidesse ja asutustesse ametikohale, mis asub Luxembourgis.

Euroopa Liidu ametnike personalieeskirjade artikli 29 lõike 1 punkti a alapunktis i ja punktis b on ette nähtud võimalus, et ametnik võib kogu oma teenistuskäigu jooksul taotleda enda üleviimist sama liidu institutsiooni või asutuse sees või üleviimist teise liidu institutsiooni või asutusse.

Kandidaatide tähelepanu juhitakse siiski sellele, et teenistuse huve arvestades:

| — | kolme esimese teenistusaasta jooksul pärast katseajal ametnikuna tööleasumist on üleviimine teise liidu institutsiooni või asutusse ilma teenistuskohta muutmata võimalik ainult erandjuhtudel ja nõuetekohaselt põhjendatud juhtudel; |
| --- | --- |

—

kolme esimese teenistusaasta jooksul pärast katseajal ametnikuna tööleasumist on üleviimine teise liidu institutsiooni või asutusse ilma teenistuskohta muutmata võimalik ainult erandjuhtudel ja nõuetekohaselt põhjendatud juhtudel;

| — | nelja esimese teenistusaasta jooksul pärast katseajal ametnikuna tööleasumist on sama institutsiooni või asutuse sees üleviimine ja teise institutsiooni või asutusse üleviimine teenistuskoha muutmisega võimalik ainult erandjuhtudel ja nõuetekohaselt põhjendatud juhtudel. |
| --- | --- |

—

nelja esimese teenistusaasta jooksul pärast katseajal ametnikuna tööleasumist on sama institutsiooni või asutuse sees üleviimine ja teise institutsiooni või asutusse üleviimine teenistuskoha muutmisega võimalik ainult erandjuhtudel ja nõuetekohaselt põhjendatud juhtudel.

Uutel töölevõetud ametnikel peab olema parimal viisil võimalik lõimuda teenistuskoha ning neid tööle võtva institutsiooni või asutuse kultuuri- ja töökeskkonda, nii et nad saaksid seal oma tööülesandeid täita parimatel tingimustel.

Töölevõtvad institutsioonid ja asutused kasutavad ressursse uute ametnike vastuvõtmiseks, koolitamiseks ja lõimimiseks nii institutsioonis või asutuses kui ka teenistuskohas. Seega on ametikohtade täitmisel vaja tagada teatud jätkuvus ja ettenähtavus, kindlustades uute töölevõetud ametnike minimaalse teenistusaja nii institutsioonis või asutuses kui ka nende teenistuskohas.

Tuleb täpsustada, et üleviimisel peab igal üksikjuhtumil saama päritoluinstitutsiooni või -asutuse ja vastuvõtva institutsiooni või asutuse nõusoleku.

XIII.   TEAVE KANDIDAATIDELE

Konkurss korraldatakse ühe ametikoha täitmiseks.

Käesoleva töölevõtmise menetlusega seotud kirjavahetus tuleb saata ainult järgmisel e-posti aadressil: candidatures.concours@curia.europa.eu. Kandidaatide otsene või kaudne ühendusevõtmine konkursikomisjoniga on ametlikult keelatud ja võib kaasa tuua konkursilt eemaldamise.

Kinnitatud 8. juunil 2023

---

(1)  Meditsiinilistel põhjustel võib arstitõendi esitamisel teha sellest erandi.

(2)  Sellest, millist klaviatuuri saavad kandidaadid kasutada, antakse teada kirjalikele katsetele kutsumise ajal.

---